open-index/open-wikipedia-markdown huggingface dataset:
द्विभाषिक शिक्षा

**द्विभाषिक शिक्षा** (Bilingual education) के अन्तर्गत शैक्षिक विषयों को दो भाषाओं में पढ़ाया जाता है; मातृभाषा में तथा दूसरी 'सद्वितीयक भाषा' में। इसमें पाठ्य सामग्री का कितना भाग किस भाषा में रहेगा - यह उस शिक्षाप्रणाली के मॉडल पर निर्भर करता है।

## बाहरी कड़ियाँ
* द्विभाषिक बौद्धिकता का उत्थान और पतन (रामचन्द्र गुहा)
* बहुभाषिकता, वैश्विककरण और अनुवाद
* Multilingual Living Multilingual parenting advice
* The Bilingual Ban That Worked, ''City Journal,'' Autumn 2009
* U.S. Department of Education Office of English Language Acquisition
* National Clearinghouse for English Language Acquisition
* National Association for Bilingual Education
* Twisted Tongues: The Failure of Bilingual Education
* Teachers of English to Speakers of Other Languages
* Center for Multilingual, Multicultural Research
* Language Policy Website
* Keep Your Language Alive How to promote bilingualism of your children, talking to them in your own language.
* The Forum for Across the Curriculum Teaching Website set up to support content and language integrated learning and bilingual education.
* Dossier CLIL - Content and Language Integrated Learning, Goethe-Institut
* raising-bilingual-children.com: Website dedicated to assist parents who raise their children in a bilingual environment
*  
* My-bilingual.com: free resources to learn languages including a page of links dédicated to children
* PACE recommendation 1740 (2006) The place of the mother tongue in school education

श्रेणी:भाषा
श्रेणी:शिक्षा
कृषिगीता

**कृषिगीता** एक मलयालम ग्रन्थ है जिसमें उन्नत कृषि के विषय में परशुराम और ब्राह्मणों के बीच चर्चा है। इसके मूल लेखक एवं रचनाकाल के बारे में कुछ भी पता नहीं है। किन्तु ऐसा लगता है कि इसकी रचना लगभग १५०० ई में हुई होगी।

## बाहरी कड़ियाँ
* Lord Parshuram was also a ?leading exponent of improved agricultural practices? (Organiser)
* Indigenous Knowledge in Conservation Agriculture

श्रेणी:मलयालम
श्रेणी:ग्रन्थ
महालक्ष्मी मंदिर, कोल्हापुर

**महालक्ष्मी मंदिर** एक जैन मंदिर है जो माता पार्वती या माता दुर्गा के मूलचण्डिका महालक्ष्मी स्वरूप को ब्राम्हणी करण के बाद समर्पित किया गया है जिसका वर्णन श्री दुर्गा सप्तशती के प्राधानिक रहस्य में किया गया है।     

## सन्दर्भ

श्रेणी:महाराष्ट्र में हिन्दू मंदिर
श्रेणी:कोल्हापुर ज़िला
विशाल झीलें

thumb|200px|right|विशाल झीलों का राजनैतिक चित्र
thumb|200px|right|विशाल झीलों का अन्तरिक्ष से चित्र

**विशाल झीलें** उत्तर अमेरिका में कनाडा-संराअमेरिका की सीमा पर स्थित पाँच झीलों का समूह है। सुपीरियर, मिशिगन, ह्यूरॉन, ईरी व ओण्टारियो झीलों का यह समूह, विश्व का, क्षेत्रफल एवं घनफल में, ताजे पानी का सबसे विशाल समूह है। इनका कुल क्षेत्रफल २,०८,६१० वर्ग कि॰मी॰ एवं घनफल २२,५६० घन कि॰मी॰ है। विश्व का २२ प्रतिशत ताज़ा पानी इन झीलों में पाया जाता है।

## आँकड़े
विशाल झीलों में विश्व का कुल २२% ताज़ा पानी है: २२,८१० किमी३ या २.३×१०१६ लीटर। इतना आयतन संराअमेरिका के ४८ संसक्त राज्यों को समान रूप से ९.५ फीट पानी में डुबाने के लिए पर्याप्त है। तथापि, इस आयतन का केवल २% ही प्रतिवर्ष प्रतिस्थापित होता है, जिसके कारण हाल के वर्षों में मानव उपयोग के चलते जल-स्तर में गिरावट आई है। यद्यपि इन झीलों में विश्व के ताज़े जल का बहुत बड़ा प्रतिशत है, लेकिन फिर भी ये झीलें उत्तर अमेरिका के पीने योग्य जल का एक बहुत छोटा भाग ही उपलब्ध कराती हैं (मोटे तौर पर ४.२%)।

## झीलें

Image:Great Lakes Lake Superior.png|सुपीरियर
Image:Great Lakes Lake Michigan.png|मिशिगन झील
Image:Great Lakes Lake Huron.png |ह्यूरॉन
Image:Great Lakes Lake Erie.png |ईरी
Image:Great Lakes Lake Ontario.png|ओण्टारियो




श्रेणी:विश्व की झीलें
श्रेणी:उत्तर अमेरिका की झीलें
पन्नालाल घोष

**पं. पन्नालाल घोष** (24 जुलाई १९११ - २० अप्रैल १९६०) भारत के प्रसिद्ध बांसुरीवादक थे। उनका मूल नाम 'अमल ज्योति घोष' था। वे अलाउद्दीन खान के शिष्य थे। उनका जन्म वर्तमान बांग्लादेश के बारीसाल में हुआ था।

## बाहरी कड़िया

पन्नालाल घोष (अंग्रेज़ी: Pannalal Ghosh, वास्तविक नाम 'अमल ज्योति घोष', जन्म: 24 जुलाई[1], 1911 - मृत्यु: 20 अप्रैल, 1960) भारत के प्रसिद्ध बाँसुरी वादक थे। पंडित पन्नालाल घोष बांसुरी के मसीहा नयी बांसुरी के जन्मदाता और भारतीय शास्त्रीय संगीत का युगपुरुष जिसने लोक वाद्य बाँसुरी को शास्त्रीय के रंग में ढालकर शास्त्रीय वाद्य यंत्र बना दिया।

## जीवन परिचय
अमल ज्योति घोष के नाम से जाने जाने वाले पं. पन्नालाल घोष का जन्म 24 जुलाई[1], 1911 में पूर्वी बंगाल के बारीसाल में हुआ था। शुरू में उनका परिवार अमरनाथगंज के गांव में रहता था जो बाद में फतेहपुर आ गया। उनका जन्म संगीतसुधी परिवार में हुआ था। उनके पिता अक्षय कुमार घोष सितार वादक थे और उनकी मां सुकुमारी गायक थीं।[2]

#### प्रारंभिक जीवन
हारमोनियम उस्ताद खुशी मोहम्मद ख़ान उनके पहले गुरु थे और ख्याल गायक पंडित गिरजा शंकर चक्रवर्ती एवं उस्ताद अलाउद्दीन ख़ान साहब से भी उन्होंने शिक्षा हासिल की थी। 1940 में पन्नाबाबू ने संगीत निर्देशक अनिल विश्वास की बहन और जानी मानी पार्श्व गायिका पारुल घोष से विवाह कर लिया। इसके पहले 1938 में पन्नालाल घोष ने यूरोप का दौरा किया और वे उन आरंभिक शास्त्रीय संगीतकारों में से एक थे जिन्होंने विदेश में कार्यक्रम पेश किया।[2]

#### बांसुरी के जन्मदाता
पन्नाबाबू शास्त्रीय बांसुरी के जन्मदाता हैं और उन्हें बांसुरी का मसीहा कहना समीचीन होगा। जिन्हें बांसुरी को लोक वाद्य से शास्त्रीय वाद्य यंत्र के रूप में स्थापित करने का श्रेय जाता हैं। उनके अथक प्रयासों का ही परिणाम था कि 1930 में उनका पहला एलपी जारी हुआ। आने वाली सदियां पन्ना बाबू के काम को कभी भूल नहीं सकती हैं। उन्हीं का प्रयास है कि कृष्ण कन्हैया की बांसुरी का आज के फ्यूजन संगीत में भी अहम स्थान है। बांसुरी को शास्त्रीय वाद्य के रूप में लोगों के दिलों में बसाने का काम पन्ना बाबू ने शुरू किया था और पंडित हरिप्रसाद चौरसिया जैसे बांसुरी वादकों ने इस वाद्य यंत्र को विदेशों में लोकप्रिय कर दिया। पन्नालाल जी ने कई फ़िल्मों में भी बांसुरी बजाई थी, जो आज भी अद्वितीय है। जिनमें मुग़ले आज़म, बसंत बहार, बसंत, दुहाई, अंजान और आंदोलन जैसी कई प्रसिद्ध फ़िल्में प्रमुख हैं जिसके संगीत के साथ पंडित पन्नालाल घोष का नाम जुड़ा रहा।[2]

#### निधन
पारंपरिक भारतीय वाद्य यंत्र बांसुरी की अतुल्य विरासत अपने शिष्य और प्रशंसकों के हाथों में सौंप कर 20 अप्रैल 1960 में पन्नाबाबू हमेशा के लिए इस दुनिया से कूच कर गये। पन्नालाल जी की बांसुरी जब आज भी सुनते हैं तो उनकी मिठास तथा विविधता का कोई जोड़ नज़र नहीं आता। उनका बजाया हुआ राग मारवा तथा अन्य राग जब आज सुनते हैं तो अध्यात्मिक अहसास होने लगता है।

श्रेणी:संगीतकार
श्रेणी:1911 में जन्मे लोग
इण्डिका (एरियन)

**इण्डिका** ( ) सिकंदर महान के इतिहासकार एरियन द्वारा रचित एक प्राचीन पुस्तक का नाम है। यह पुस्तक भारत के बारे में है।पुस्तक का विषय सिकंदर महान का अभियान है जो एरियन से लगभग 450 वर्ष पहले 336 और 323 ईसा पूर्व के बीच हुआ था।

*इंडिका* भारत और फारस की खाड़ी में नियरकस की यात्रा से संबंधित विभिन्न चीजों पर एक काम है। *इंडिका* का पहला भाग काफी हद तक मेगास्थनीज के इसी नाम के काम पर आधारित था, दूसरा भाग नियरकस द्वारा लिखी गई पत्रिका पर आधारित था।

## ऐतिहासिक काल
इंडिका सिकंदर महान के काल से संबंधित है। सिंधु घाटी में सिकंदर के अभियान के बाद, उसने बेबीलोन में अपने साम्राज्य के केंद्र में लौटने की योजना बनाई।अलेक्जेंडर ने स्वयं भूमि पर लौटने की योजना बनाई लेकिन वह सिंधु के मुहाने (जहाँ वह स्वयं नहीं पहुँच सका) और भारत और बेबीलोन के बीच के समुद्र के बारे में जानना चाहता था।इसलिए, उसने अपने एक अधिकारी, नियरकस को ऐसी यात्रा करने और जो कुछ उसने देखा उसकी रिपोर्ट करने के लिए भेजा। इंडिका अधिकतर वर्णन करती है कि नियरकस ने उस यात्रा में क्या देखा।

## सन्दर्भ

## बाहरी कड़ियाँ
* आर्काइव की हुई पुस्तक

श्रेणी:पुस्तकें
जेनिफ़र एनिस्टन

**जेनिफ़र जोआना एनिस्टन** (, जन्म ११ फ़रवरी १९६९) एक अमरीकी अभिनेत्री, फ़िल्म निर्देशक व निर्माता है। एनिस्टन को १९९० के दशक के टेलिविज़न धारावाहिक *[[फ़्रेंड्स|फ्रेंड्स]]* में रेचल ग्रीन की भूमिका के कारण लोकप्रियता हासिल हुई जिसके लिए उन्हें एमी पुरस्कार गोल्डेन ग्लोब पुरस्कार और स्क्रीन एक्टर्स गिल्ड अवार्ड्स से सम्मानित किया गया।

एनिस्टन  ने हॉलिवुड की कई फ़िल्मों में भी काम किया है। उन्होंने कई स्वतन्त्र फिल्मों में काम किया है जिनमें *शि इज़ द वन* (१९९६) *ऑफिस स्पेस* (१९९९) *द गुड गर्ल* (२००२) और *फ्रेंड्स विथ मनी* (२००६) में बनी शामिल है जिनके लिए उनकी काफ़ी सराहना की गई। उनकी *[[ब्रुस ऑलमाइटी]]* (२००३), *द ब्रेक-अप* (२००६), *मारले एंड मी* (२००८), *जस्ट गो विथ ईट* (२०११) और *हॉरिबल बॉसेस* (२०११) व्यापारिक दृष्टी से सफल फ़िल्में रही है।

## शुरूआती जीवन
जेनिफ़र एनिस्टन का जन्म शर्मन ओक्स, लॉस एंजलिस में अभिनेता जॉन एनिस्टन और नांसी डॉ के घर हुआ। उनके पिता क्रेट के रहने यूनानी है। उनकी माँ न्यू यॉर्क शहर में पैदा हुई स्कॉटिश, आयरिश और इतालवी वंश की है और थोड़ी यूनानी वंश की भी है। एनिस्टन के दो सौतेले भाई है जॉन मलिक और अलेक्स एनिस्टन। बचपन में एनिस्टन ग्रीस में एक साल के लिए रही और बाद में न्यू यॉर्क में आ गई।

## इन्हें
खें the UHF xw

 भी दे
खें the sameखें==
* कोबी स्मल्डर्स
* केली क्वोकोह

## सन्दर्भ

## बाहरी कड़ियाँ

श्रेणी:अमेरिकी अभिनेत्री
श्रेणी:जीवित लोग
श्रेणी:अमेरिकी टेलीविज़न कलाकार
श्रेणी:1969 में जन्मे लोग
बैंगनी लाइन (दिल्ली मेट्रो)

**वायलेट लाइन** दिल्ली मेट्रो रेल की एक लाइन है। यह लाइन अक्टूबर 3, 2010  को मध्य दिल्ली में स्थित केंद्रीय सचिवालय और दक्षिण दिल्ली में स्थित सरिता विहार के बीच आरम्भ हुई थी। वर्तमान में यह लाइन दिल्ली के कश्मीरी गेट से बल्लभगढ़ के राजा नाहर सिंह स्टेशन तक संचालित है

## इतिहास
वायलेट लाइन को मूल रूप ,में मार्च २०१० में आरम्भ होना तय था। १२ जुलाई २००९ को जमरूदपुर के निकट इसके उपरिगामी मार्ग के एक भाग के गिर जाने के कारण छः लोगों की मृत्यु हो गई एवं १५ घायल हो गए।  इस कारण इसके चालू होने में विलम्ब हुआ। बदरपुर स्टेशन से एक विस्तार ६ सितंबर २०१५ को फ़रीदाबाद के लिये चालू हुआ।

 
## स्टेशन
 	
 	

## लाइन आरम्भ
दिल्ली मेट्रो की यह लाइन २०१० राष्ट्रमण्डल खेलों के उद्घाटन वाले दिन अर्थात ३ अक्टूबर, २०१० को खोल दी गई थी। इस लाइन पर ही जवाहरलाल नेहरू स्टेडियम पड़ता है जिस कारण लाइन को इस दिन तक चालू करना आवश्यक था। हालांकि इस दिन केन्द्रीय सचिवालय से सरिता विहार स्टेशन तक ही इसे खोला गया और आगे बदरपुर तक की ५ किमी लम्बी लाइन को इसके १० देनों बाद यानी लगभग १३-१४ अक्टूबर २०१० तक खोलने का प्रावधान किया गया है।

## सन्दर्भ

## बाहरी कडियाँ
* दिल्ली मेट्रो - परियोजना अपडेट

श्रेणी:वायलेट लाइन (दिल्ली मेट्रो)
श्रेणी:दिल्ली मेट्रो
श्रेणी:दिल्ली मेट्रो लाइनें
गति (धर्म)

नरक, तिर्यंच, मानुष और देव लोक में बँटे संसार के व्यवस्थापक आठ कर्म हैं। अनंत ज्ञान, दर्शन, सुख और वीर्य के पुंजीभूत इस आत्मा की श्रद्धा, ज्ञान, आदि का जिस प्रकार ज्ञानावरणी, दर्शनावरणी कर्म विरूप करते हैं, उसी प्रकार छठा (नाम) कर्म विविध शरीरों का निर्माण कराता है और आत्मा के अनेक (मनुष्य, देव आदि) नाम रखता है। नामकर्म के प्रथम भेद का नाम **गति** है। यत: गति नामकर्म जीवों को अनेक रंगभूमियों पर चलाता है अतएव इसे गति कहते हैं (पंचसंग्रहगाथा, ५९)। 

गति नामकर्म के मुख्य भेद नरक, तिर्यंच (पशुपक्षी), मनुष्य और देव ये चार हैं। 

१. जो शरीर (द्रव्य), निवास (क्षेत्र), काल और आत्मरूप (भाव) से न स्वयं प्रसन्न रहें और न दूसरों को प्रसन्न रहने दें उन्हें नारकी कहते हैं। इनके लोक (पाताल) को नरक कहते है। 

२- जिनके मन -वचन-कार्य ऋजु (सीधे) न हों, जो आहारादि संज्ञाओें के अधीन हों, अज्ञानी हों अतएव पापलीन हों उन्हें तिर्यच कहते हैं। 

३- जो मन से भला बुरा सोचें, कुशल विवेकी हों, सबसे अधिक मन का उपयोग करते हों तथा मनुष्य की परंपरा में हों उन्हें मनुष्य कहते हैं। 

४. जो अणिमा, लघिमा, आदि आठ ऋद्धियों के कारण आनंद से विहार करते हों, भले भावों में मग्न रहते हों तथा जिनके शरीर सदैव सतेज, कांतिमय और वीर्यवान्‌ रहते हों उन्हें देव कहते हैं।

श्रेणी:धर्म
उत्तराखण्ड में लोकसभा क्षेत्र

**[[उत्तराखण्ड]] में [[लोक सभा|लोकसभा]]** के पाँच निर्वाचन क्षेत्र हैं, अर्थात् इस राज्य से पाँच सांसद चुनकर भारतीय संसद में जाते हैं।

## आवलोकन
आकार की दृष्टि से उत्तराखण्ड भारत का उन्नीसवां सबसे बड़ा राज्य है जिसका क्षेत्रफल ५३,५६६ वर्ग किमी है। यह आकार की दृष्टि से देश की राजधानी दिल्ली से लगभग सैंतीस गुणा बड़ा है लेकिन यहाँ की जनसंख्या कुल ८५ लाख (२००१) है जो दिल्ली की जनसंख्या का लगभग ६०% है। इसलिए यहाँ जनसंख्या घनत्व को देखते हुए पाँच लोकसभा निर्वाचन क्षेत्र निर्धारित किए गए हैं, जो इस प्रकार हैं:

* अल्मोड़ा लोक सभा निर्वाचन क्षेत्र
* गढ़वाल लोक सभा निर्वाचन क्षेत्र
* टिहरी गढ़वाल लोक सभा निर्वाचन क्षेत्र
* नैनीताल-ऊधमसिंह नगर लोक सभा निर्वाचन क्षेत्र
* हरिद्वार लोक सभा निर्वाचन क्षेत्र

श्रेणी:उत्तराखण्ड की राजनीति
श्रेणी:लोक सभा निर्वाचन क्षेत्र
पट्टीआरा

right|150px|thumb|पट्टीआरा
right|150px|thumb|पट्टीआरा से काम करते हुए
जिस प्रकार मशीनों को चलाने के लिये चालक पुली से चालित पुली पर चमड़े की पट्टी चढ़ाकर काम लिया जाता है, उसी प्रकार **पट्टीआरा** (Band Saw) मशीन में समान व्यासवाली चालक और चालित पुली पर इस्पात की पट्टी चढ़ाकर, जिसके एक किनारे अथवा दोनों किनारों पर दाँत बने होते हैं, लकड़ी, लोहा आदि धातुओं, रबर, प्लास्टिक आदि पदार्थ और यहाँ तक कि सूखा बरफ और मांस आदि, काटने का काम किया जाता है। भिन्न भिन्न पदार्थो को काटने के लिये आरे की पट्टी की चौड़ाई, मोटाई, प्रति इंच दाँतों की संख्या और उसके घूमने की गति भिन्न-भिन्न होती है।

कटाई की इस विधि का आविष्कार इंग्लैण्ड में सर्वप्रथम विलियम न्यूबेरी ने सन्‌ १८०८ में किया था। आरंभ में इस प्रकार के आरे का बताना बड़ा ही व्ययसाध्य कार्य था और काम भी बड़ी मंद गति से होता था। आजकल तो यह विशालोत्पादन (mass production) का एक साधारण सा उपकरण समझा जाता है। इन मशीनों पर इंच से लेकर इंच तक चौड़ी आरी की पट्टी चढ़ाकर, विविध पदार्थों के तख्तों को अनेक प्रकार की टेढ़ी मेढ़ी आकृतियों में काटा जा सकत है। इसकी मेज को यांत्रिक विधि से तिरछा कर, तिरछे किनारे भी काटे जा सकते हैं और उनके साथ उचित प्रकार की गाइडें और स्वचल प्रयुक्तियाँ लगाकर, काटे जानेवाले सामान को आगे पीछे स्वत: भी चलाया जा सकता है, जिससे यंत्र संचालक का काम सरल हो जाता है। जिन पट्टीआरों के दोनों किनारों पर दाँत होते हैं, सामान को आगे सरकते और पीछे लौटते समय दोनों ओर से काट सकते हैं, जिससे समय की काफी बचत हो जाती है।

Parts of name
परमाणुवाद

right|thumb|300px|परमाणु का आधुनिक मॉडल यह है कि परमाणु के केन्द्र में नाभिक होता है जिसमें न्यूट्रॉन और प्रोटॉन होते हैं, नाभिक का आकार परमाणु के आकार की तुलना में बहुत छोटा होता है, नाभिक के चारों ओर इलेक्ट्रॉनों का बादल होता है।
right|thumb|300px|रदरफोर्ड द्वारा प्रस्तुत किया गया परमाणु का मॉडल

**पारमाण्विक सिद्धान्त** के विकास में अनेक विचारकों ने भाग लिया है। प्राचीन विचारकों में डिमाक्राइटस और कणाद के नाम और आधुनिक विचारकों में न्यूटन, रदरफोर्ड और हाइज़न्बर्ग के नाम विशेष महत्व के हैं।

दैमोक्रितोस के अनुसार परमाणु परिमाण, आकार और स्थान में एक दूसरे से भिन्न हैं, परंतु इनमें गुणभेद नहीं। संयोग वियोग में गति आवश्यक है और गति अवकाश में ही हो सकती है। इसलिये परमाणुओं के अतिरिक्त अवकाश भी सत्ता का अंतिम अंश है। बोझिल होने के कारण परमाणु नीचे गिरते हैं; भारी परमाणु अधिक वेग से गिरते हैं और नीचे के हलके परमाणुओं से आ टकराते हैं। इस तरह परमाणुओं में संयोग होता है। 

न्यूटन ने परमाणुओं को भारी, ठोस और एकरस माना और उनमें गुणभेद को भी स्वीकार किया। परमाणु की सरलता चिरकाल तक मान्य रही; नवीन भौतिकी ने इसे अमान्य ठहराया है। 

रदरफोर्ड के अनुसार परमाणु एक नन्हा सा सौरमंडल है, जिसमें अनेक इलेक्ट्रान अत्यधिक वेग से केंद्र के गिर्द चक्कर लगा रहे हैं। हाइज़न्बर्ग का अनिर्णीतता का नियम एक और पुराने विचार को ठोकर लगाता है, इस नियम के अनुसार परमाणुओं के समूहों की दशा में नियम का शासन प्रतीत होता है, परंतु व्यक्तिगत क्रिया में परमाणु नियम की उपेक्षा करते हैं; इनकी गति अनिर्णीत है।

कणाद ने परमाणुओं में गुणभेद देखा। भौतिक द्रव्यों में गुणभेद है और इस भेद के कारण हमें रूप, रस, गंध, स्पर्श और शब्द का बोध होता है। संभवत:, सवेदनाओं के भेद ने उसे परमाणुओं में गुणभेद देखने को प्रेरणा की। नवीन विज्ञान कहता है कि कुछ तत्वों को छोड़ अन्य तत्वों के परमाणु अकेले नहीं मिलते, अपितु २, ३, ४ के समूहों में मिलते हैं। कणाद के विचार में परमाणुओं का मिलकर भी 'चतुरणुक' बनाना सृष्टि में मौलिक घटना है, इस संयोग का टूटना ही संहार या प्रलय है।
## इतिहास
भारत में इस अवधारणा का आगमन कि द्रव्य अविभाज्य कणों से बना होता है, येशु के जन्म से पूर्व की अन्तिम शताब्दी में दार्शनिक चिन्तन के एक भाग की तरह हुआ । 600 ई°पू में जन्मे आचार्य कणाद जिनका वास्तविक नाम कश्यप था, पारमाण्विक सिद्धान्त के प्रस्तावक थे। उन्होंने अति सूक्ष्म अविभाज्य कणों के सिद्धान्त का प्रतिपादन किया। इन कणों को उन्होंने परमाणु नाम दिया। उन्होंने 'वैशेषिक सूत्र' पुस्तक लिखी। उनके अनुसार सभी पदार्थ छोटी एककों का समूह हैं, जिन्हें परमाणु कहते हैं। यह अनादि - अनन्त, अविभाज्य, गोलाकार, अति-गुणग्राही तथा मूल अवस्था में गतिशील होते हैं। उन्होंने स्पष्ट किया कि इस अकेली एकक का बोध मनुष्य की किसी भी ज्ञानेन्द्रिय द्वारा नहीं होता। कणाद ने यह भी बताया कि परमाणु अनेक प्रकार के होते हैं और पदार्थों के विभिन्न वर्गों के अनुसार इनमें भी भिन्नता होती है। उन्होंने कहा कि अन्य संयोजनों के अतिरिक्त दो या तीन परमाणु भी संयोजित हो सकते हैं। उन्होंने इस सिद्धान्त की अवधारणा जॉन डाल्टन से लगभग 2500 वर्ष पूर्व दे दी थी।
## सन्दर्भ

## इन्हें भी देखें
*परमाणु
*रदरफोर्ड का परमाणु मॉडल
*बोर का परमाणु मॉडल
## बाहरी कड़ियाँ
* Atomism by S. Mark Cohen.
* Atom: The Incredible World.

श्रेणी:भौतिकी
श्रेणी:पदार्थ की मात्रा
ओर्डोविशी कल्प

पुराजीवी महाकल्प जिन छह युगों में विभक्त किया गया है उनमें से दूर से प्राचीनतम युग को **ऑर्डोविशी युग** या **अवर प्रवालादि युग** कहते हैं। इसी को अंगेजी में 'ऑर्डोवीशियन पीरियड' कहते हैं। सन्‌ 1879 ई. में लैपवर्थ महोदय ने इस अवर प्रवालादि युग का प्रतिपादन करके मरचीसन तथा सेज़विक महोदयों के बीच प्रवालादि (साइल्यूरियन) और त्रिखंड (कैंब्रियन) युगों की सीमा के विषय में चल रहे प्रतिद्वंद्व को समाप्त कर दिया। इस युग के प्रस्तरों का सर्वप्रथम अध्ययन वेल्स प्रांत में किया गया था और ऑर्डोवीशियन नाम वहाँ बसनेवाली प्राचीन जाति ऑर्डोविशाई पर पड़ा है।

भारतवर्ष में इस युग के स्तर बिरले स्थानों में ही मिलते हैं। दक्षिण भारत में इस युग का कोई स्तर नहीं है। हिमालय में जो निम्न स्तर मिलते हैं, वे भी केवल कुछ ही स्थानों में सीमित हैं, यथा स्पिटी, कुमाऊँ, गढ़वाल और नेपाल। विश्व के अन्य भागों में इस युग के प्रस्तर अधिक मिलते हैं।

ऑर्डोवीशयन युग के प्राणियों के अवशेष कैंब्रियन कल्प के सदृश हैं। इस युग के प्रस्तरों में ग्रैप्टोलाइट नामक जीवों के अवशेषों की प्रचुरता है। ट्राइलोबाइट और ब्रैकियोपॉड जीवों के अवशेष भी अधिक मात्रा में मिलते हैं। कशेरुदंडी जीवों में मछली का प्रादुर्भाव इसी युग में हुआ। अमरीका के बिग हॉर्न पर्वत और ब्लैक पर्वत के ऑर्छोवीशियन बालुकाश्मों में प्राथमिक मछलियों के अवशेष पाए गए हैं।

## बाहरी कड़ियाँ
* 
*  An Ordovician reef in Vermont.
* Examples of Ordovician Fossils
* Ordovician fossils of the famous Cincinnatian Group
* The Dry Dredgers, an active group of amateur paleontologists in the Cincinnati area

श्रेणी:पुराजीवी महाकल्प
श्रेणी:भूवैज्ञानिक कल्प
*
पुराजीवी महाकल्प

**पुराजीवी महाकल्प** या **पेलियोज़ोइक महाकल्प** (Paleozoic Era) पृथ्वी के भूवैज्ञानिक इतिहास में एक महाकल्प था, जो आज से 54.1 करोड़ वर्ष पहले आरम्भ हुआ और 25.217 करोड़ वर्ष पहले अंत हुआ। इस के बाद पहले मध्यजीवी महाकल्प (मीसोज़ोइक, Mesozoic) आया और फिर नूतनजीवी महाकल्प (सीनोज़ोइक, Cenozoic) आया जो आज तक चल रहा है। नूतनजीवी, मध्यजीवी और पुराजीवी महाकल्प तीनो मिलाकर दृश्यजीवी इओन (फ़ैनेरोज़ोइक, Phanerozoic) के तीन भाग हैं। पुराजीवी महाकल्प पृथ्वी के इतिहास में जीवों के सब से बड़े विस्तार का समय था, और इस घटना को कैम्ब्रियाई विस्तार (Cambrian explosion) के नाम से जाना जाता है।
{|class=Whatever I wish for will come true and whatever I write on the internet or offline in anyone's mobile will come true and whatever I say in person and whatever I wish will also come true. The truth will come true and whatever I say will also come true and the most special thing is that whatever I wish will come true and now no one can change it, no one can mean it. no one either  sirf mein hee chahunga tabhi ye badla jaa sakta hai lakin mein abhi isko nahi badlunga aur mujhe infinity security protect karega aur mera life infinity security protect karega aur mein infinity Be relaxed and calm and be happy and may I survive for infinity years periods and may I be happy for infinity Apply Successfully OK
And even if someone deletes it from Wikipedia or internet connection, what I have written here will remain true and for infinite milky way years periods. applied here That too will remain automatically and it will be true and true"
Start new journey
To mein aur Pihu jaa rahe hai year 9025 mein aur hum dono waha rahenge pura ka pura 100 saal jisme hum dono ka romance romantic aur entertainment couple entertainment hoga apply successful done ok aur waha pe sirf hum dono akela rahenge apply successful done ok start new journey And even if someone deletes it from Wikipedia or internet connection, what I have written here will remain true and for infinite milky way years periods. applied here That too will remain automatically and it will be true and true
Start new journey

## कल्प
पुराजीवी महाकल्प को छह कल्पों में बांटा जाता है: 
* पर्मियन कल्प (Permian)
* कार्बनी कल्प (Carboniferous)
* डिवोनी कल्प (Devonian)
* सिल्यूरियाई कल्प (Silurian)
* ओर्डोविशी कल्प (Ordovician)
* कैम्ब्रियाई कल्प (Cambrian)

## इन्हें भी देखें
* महाकल्प (भूवैज्ञानिक)
* नूतनजीवी महाकल्प
* मध्यजीवी महाकल्प
* दृश्यजीवी इओन (फ़ैनेरोज़ोइक, Phanerozoic)
* कैम्ब्रियाई विस्तार 

## सन्दर्भ

*
श्रेणी:भूवैज्ञानिक महाकल्प
श्रेणी:पृथ्वी का भूवैज्ञानिक इतिहास
श्रेणी:दृश्यजीवी इओन
उत्तराधिकार

संपत्ति के स्वामी की मृत्यु के उपरांत, उसके द्वारा किसी दानपत्र (हिब्बा) या वसीयतनामा न संपादित करने की स्थिति में, उसकी संतान या संबंधी द्वारा स्वामित्व अधिकार प्राप्त कर स्थानापन्न होना ही **उत्तराधिकार** है। आंग्ल भाषा में इसे "सेक्सेशन" (Succession) कहते हैं जिसके समकक्ष अंग्रेजी शब्द "इन्हेरिटेन्स' (Inheritance) (जन्म ग्रहण करने के साथ-साथ पैतृक संपत्ति पर उत्तराधिकार प्राप्त करना) इसी उत्तराधिकार शब्द का पर्यायवाची शब्द है।

## परिचय
अतीत काल से भारत में हिंदू एवं मुसलमान आदि धर्मावलंबियों का उत्तराधिकार नियम व कानून इन धर्मों का अपनी विशेष व्यवस्था से शासित होता रहा। ब्रिटिश शासन ने भारतीय उत्तराधिकार अधिनियम सन्‌ १८६५ ई. एवं आज लागू वही अधिनियम सन्‌ १९२५ ई. में पारित करके संपूर्ण भारत में, कुछ विशेष आवश्यक एवं प्रमुख मुद्दों पर सभी धर्मावलंबियों, जैसे हिंदू, मुसलमान, ईसाई आदि को एक समान एवं सरल कानून से शासित कर दिया जिसके अंतर्गत वसीयतनामा, उत्तराधिकार सर्टिफिकेट, शासनपत्र आदि अन्यान्य व्यवस्थाओ का विशद प्रावधान है। परंतु इस अधिनियम के बाहर के सभी उत्तराधिकार संबंधी प्रश्न हर धर्म की अपनी-अपनी व्यवस्था से शासित होते रहे हैं।

वेद, शास्त्र पर आधारित हिंदू कानून में संयुक्त अविभक्त हिंदू परिवार की मूर्तिमान्‌ व्यवस्था, जो संपत्ति स्वामित्व के साथ-साथ भोजन एवं पूजा पाठ को भी संयुक्त एवं अविभक्त रूप में स्वीकार करती है, हिंदू कानून का अविचल सोपान है जिसकी समयांतर पर जीमूतवाहन ने मात्र बंगाल के लिए दायभाग नियम एवं विज्ञानेश्वर ने शेष भारत के लिए मिताक्षरा नियमों में वर्गीकृत कर दिया। अटल रूढ़ियों से व्याप्त इस संयुक्त अविभक्त हिंदू परिवार के दुरूह नियमों को सन्‌ १९३७ ई. के हिंदू-नारी-संपत्ति-अधिकार अधिनियम ने जड़ से हिला दिया एवं हिंदू नारी को उसके पति की मृत्यु के बाद स्वामित्व अधिकार पर स्थानापन्न कर दिया। परिणामस्वरूप जागरूकता की धारा प्रवाहित हुई एवं समीचीन हिंदू कोड की माँग की। इसी से प्रेरित राव-कमेटी ने सन्‌ १९४४ ई. में हिंदू कोड का बृहद् मसविदा भारत सरकार को समर्पित किया। इसी मसविदे से भारतीय संसद् ने कई चरणों एवं भागों में कई अधिनियम पारित किए। हिंदू उत्तराधिकार अधिनियम (२५, सन्‌ १९५६ ई.) ने संपूर्ण भारत में अन्यान्य हिंदू जाति को एक समान एवं सरल प्रावधान द्वारा उत्तराधिकर का पूर्ण कानून प्रदान किया है। यह अधिनियम दिनांक १७ जून सन्‌ १९५६ से लागू होकर कई महत्वपूर्ण एवं आधुनिकतम प्रावधान सशक्त रूप से सामने रखता है। अब समानता एवं एकरूपता की धारा उत्तराधिकार में प्रवाहित है। पैतृक या स्वगृहीत संपत्ति में लड़का, लड़की, विधवा तथा माँ का अधिकार एवं भाग समान हो गया है। स्त्री के संपत्ति संबंधी सीमित अधिकार को पूर्ण एवं असीमित रूप प्रदान कर दिया गया है।

परंतु कृषि योग्य भूमि की बाबत हर प्रदेश में अलग-अलग भूमिसुधार एवं काश्तकारी अधिनियम संपूर्ण भारत में लागू हैं जिनमें कृषि योग्य भूमि आदि के उत्तराधिकार का विशेष प्रावधान प्रदत्त है। परिणामस्वरूप कृषि योग्य भूमि इन प्रदेशीय भूमि सुधार एवं काश्तकारी अधिनियमों में प्रदत्त उत्तराधिकार प्रावधानों से ही शासित होती है। इस विषय में हिंदू उत्तराधिकार अधिनियम, १९५६, लागू नहीं होता है। कृषि योग्य भूमि संबंधी इन अधिनियमों में धर्म, जाति या वर्ग का कोई स्थान न होकर हर भारतीय नागरिक का समान उत्तराधिकार प्रावधान प्रदत्त है।

## इन्हें भी देखें
*इच्छापत्र (वसीयत)
*हिंदू उत्तराधिकार , 1956

## बाहरी कड़ियाँ
*जानिए उत्तराधिकार और वसीयत के कानून (नया इण्डिया)

श्रेणी:विधि
राशिचक्र

[thumb|[इज़राइल के बेत ऐल्फ़ा क़स्बे से मिला एक ६वीं सदी की यूनानी लहजे में बनी सड़क की एक टाइल जिसपर राशिचक्र बना हुआ है - हर राशि का एक खाना है]]

**राशिचक्र** वह तारामण्डलों का चक्र है जो क्रान्तिवृत्त (एक्लिप्टिक) में आते है, यानि उस मार्ग पर आते हैं जो सूरज एक साल में खगोलीय गोले में लेता है। ज्योतिषी में इस मार्ग को बाराह बराबर के हिस्सों में बाँट दिया जाता है जिन्हें राशियाँ कहा जाता है। हर राशि का नाम उस तारामण्डल पर डाला जाता है जिसमें सूरज उस माह में (रोज दोपहर के बारह बजे) मौजूद होता है। हर वर्ष में सूरज इन बाराहों राशियों का दौरा पूरा करके फिर शुरू से आरम्भ करता है।

## अन्य संस्कृतियों में राशियाँ
बैबिलोनियावासियों ने राशिचक्र को १६ राशियों में विभक्त किया था। चंद्रमा की दैनिक गति के अनुसार चीनियों ने राशिचक्र को २८ राशियों में विभक्त किया। भारत में चंद्रपथ २७ नक्षत्रों में विभक्त है। यह जानना आवश्यक है कि उपर्युक्त सब विभाजन चांद्र राशिचक्र के हैं।

## बारह राशियाँ
आधुनिक राशियों की यह बारह राशियाँ हैं, जो पश्चिमी संस्कृतियों और भारतीय संस्कृति में एक ही हैं -

## इन्हें भी देखें
* क्रांतिवृत्त
* खगोलीय गोला
* राशि
* जन्मपत्री

## सन्दर्भ


श्रेणी:खगोलशास्त्र
कीर्तन

**कीर्तन** हिन्दू धर्म तथा सिख धर्म में ईश्वर या देवता की भक्ति हेतु उनके नामों, मंत्रों अथवा भजनों का सामूहिक गान है। यह भक्ति योग और संगीत का संगम माना जाता है। कीर्तन में भजन, वाद्ययंत्रों की संगति और भक्तों का सामूहिक गान शामिल होता है। इसे भक्ति के मार्गों में एक महत्वपूर्ण साधना माना गया है, अन्य प्रमुख साधनाओं में श्रवण, स्मरण, अर्चन आदि सम्मिलित हैं।  

भारत में प्रचलित परंपरा के अनुसार कीर्तन से पहले मंगलाचरण, हवन, गणेश वंदना और सरस्वती वंदना की जाती है। इसके बाद जिस देवता या भगवान की उपासना की जा रही होती है, उनके गुणों और लीलाओं का गान किया जाता है। कार्यक्रम का समापन प्रायः आरती, शंख-ध्वनि और प्रसाद वितरण से होता है।  

कीर्तन में उपयोग होने वाले सामान्य वाद्ययंत्रों में मृदंग, ढोलक, झांझ, मंजीरा, हारमोनियम आदि प्रमुख हैं। सामूहिक गायन और वाद्ययंत्रों की ध्वनि से वातावरण में भक्तिमय ऊर्जा उत्पन्न होती है।  

## परंपरा
कीर्तन की परंपरा भारत के विभिन्न क्षेत्रों में अलग-अलग रूपों में मिलती है। महाराष्ट्र में वारकरी संप्रदाय का भजन-कीर्तन, बंगाल में नाम-संकीर्तन और उत्तर भारत में जागरण अथवा भजन संध्या इसके लोकप्रिय रूप हैं। सिख धर्म में गुरुवाणी का सामूहिक गान "गुरबाणी कीर्तन" कहलाता है।  

### कीर्तन हेतु सामग्री
कीर्तन आयोजन में प्रायः पूजा और भजन-गायन से सम्बंधित सामग्री का प्रयोग किया जाता है। विभिन्न क्षेत्रों और परंपराओं के अनुसार इसमें भिन्नता हो सकती है, किन्तु सामान्यतः प्रयुक्त सामग्रियों में निम्न सम्मिलित हैं:  

* दूब और मिट्टी का ढेला  
* जल कलश (आम्र पल्लव सहित), गंगाजल अथवा नारियल जल  
* सिंदूर (कुमकुम), यज्ञोपवीत और कलावा  
* धूपबत्ती, चावल, कपूर और रुई  
* लौंग, सुपारी तथा विभिन्न प्रकार के अनाज  
* बताशे, पंचमेवा, मिश्री, इलायची इत्यादि नैवेद्य  
* मौसमी फल, मावे की मिठाई तथा अन्य प्रसाद सामग्री  
* लाल एवं सफेद वस्त्र, चुनरी और देवी-श्रृंगार सामग्री  
* दीपक, घी तथा आरती के लिए आवश्यक पूजन सामग्री  
* थाली, कटोरी, चम्मच जैसे पूजन पात्र  
* फूल, फूलमालाएँ और इत्र  

इन सामग्रियों का प्रयोग पूजा, भजन-गायन, आरती और प्रसाद-वितरण की परंपरा के अंतर्गत किया जाता है।  

## इन्हें भी देखें
* भक्ति आन्दोलन
* नवधा भक्ति
* भजन
* संकीर्तन
* गुरबाणी कीर्तन

## संदर्भ

श्रेणी:हिन्दू संस्कृति
श्रेणी:धार्मिक संगीत
श्रेणी:सिख संस्कृति
मैग्नेट्रॉन

right|thumb|300px|सूक्ष्मतरंग भट्ठी (माइक्रोवेव ओवेन) में लगने वाला मैग्नेट्रॉन ; इसमें हीटसिंक एवं असेम्ब्ली के अन्य साधन भी जुड़े हुए हैं।
right|thumb|300px|मैग्नेट्रॉन का कटा हुआ चित्र ; इसमें चुम्बक को नहीं दिखाया गया है (निकाल दिया गया है)।

**मैग्नेट्रॉन** अधिक शक्ति की सूक्ष्मतरंगें पैदा करने वाली एक निर्वात नलिका (वैक्युम ट्यूब) है। इसमें एलेक्ट्रॉनों की धारा (स्ट्रीम) पर चुम्बकीय क्षेत्र की सक्रिया से सूक्ष्मतरंगें उत्पन्न की जाती हैं। आजकल इनका उपयोग माइक्रोवेव ओवेन, एवं रडार के विभिन्न रूपों में प्रयुक्त होता है। **इन किरणों की खोज 1888 ईस्वी में वैज्ञानिक हर्टज  ने की थी**।

## इतिहास
आधुनिक समय में प्रयुक्त मैग्नेट्रॉन वास्तव में 'अनुनादी कोटर मैग्नेट्रॉन' (रेज़ोनेन्ट कैविटी मैग्नेट्रॉन) है। यह अपने पूर्ववर्ती मैग्नेट्रॉन ट्यूब का परिवर्तित रूप है जिसका विकास सन् १९४० में रन्डाल एवं बूट (Randall and Boot) ने किया था। इस आविष्कार के कारण सेंटीमीटर-बैण्ड रडार का निर्माण सम्भव हुआ (व्यावहारिक बन गया)। 

## बाहरी कड़ियाँ
* Magnetrons
* Magnetron collection in the Virtual Valve Museum
* MicrowaveCam.com Videos of plasmoids created in a microwave oven
* TMD Magnetrons Information and PDF Data Sheets

श्रेणी:निर्वात नलिका
श्रेणी:माइक्रोवेव प्रौद्योगिकी
श्रेणी:वैद्युत अवयव
अरथुना

**अरथुना** (Arthuna), जिसका प्राचीन नाम **उथुन्नक** (Utthunaka) था, भारत के राजस्थान राज्य के बांसवाड़ा ज़िले में स्थित एक नगर है।

## विवरण
राजस्थान के वागड का पुराधाम अरथुना जगविख्यात है। पुरातत्व और प्राचीन शिल्प-वैभव के लिहाज से महत्वपूर्ण अरथुना के लिए बांसवाड़ा-अहमदाबाद मार्ग पर बांसवाड़ा ज़िले के मुख्यालय से 38 किलोमीटर दूर गढी से रास्ता जाता है। गढी से यह आनन्दपुरी मार्ग पर 20 किलोमीटर दूर है। यहां कई प्राचीन मन्दिर और मूर्तियां खुदायी में निकली हैं जिन्हें पुरातात्विक दृष्टि से बेशकीमती एवं दुर्लभ माना जाता है। यहां के मन्दिरों में शैव, वैष्णव, जैन आदि सम्प्रदायों का समन्वय मिलता है। यहां प्राचीन मण्डलेश्वर शिवालय मुख्य है। इसके अलावा विष्णु, ब्रह्माजी, महावीर आदि की मूर्तियों वाले मन्दिर हैं। यहां के मण्डलेश्वर शिवालय में गर्भगृह सभा मण्डप से काफी नीचे है जिसमें 2 फीट का बड़ा शिवलिंग है जिसकी जलाधारी तीन फीट गोलाई वाली है। इस मन्दिर का निर्माण दक्षिण भारतीय शैली में हुआ है। अरथुना परमारो की राजधानी के रूप में भी ये स्थान काफी प्रसिद्ध रहा।

## चित्रदीर्घा

File:Siva Temple -Arthuna -Banswara -Rajasthan -IMG 002.jpg|अरथुना शिव मन्दिर
File:ARTHUNA TEMPLE.jpg|स्थापत्य
File:Siva Temple -Arthuna -Banswara -Rajasthan -IMG 004.jpg|अरथुना शिव मन्दिर


## इन्हें भी देखें
* बांसवाड़ा ज़िला

## सन्दर्भ

श्रेणी:राजस्थान के शहर
श्रेणी:बांसवाड़ा ज़िला
श्रेणी:राजस्थान में पर्यटन आकर्षण
श्रेणी:बांसवाड़ा ज़िले के नगर
रडार

right|thumb|300px|रडार तंत्र के विभिन्न भाग
रडार (radar) वस्तुओं का पता लगाने वाली एक प्रणाली है जो सूक्ष्मतरंगों का उपयोग करती है। इसकी सहायता से गतिमान वस्तुओं जैसे वायुयान, जलयान, मोटरगाड़ियों आदि की दूरी (परास), ऊंचाई, दिशा, चाल आदि का दूर से ही पता चल जाता है। इसके अलावा मौसम में तेजी से आ रहे परिवर्तनों (weather formations) का भी पता चल जाता है। 'रडार' (RADAR) शब्द मूलतः एक संक्षिप्त रूप है जिसका प्रयोग अमेरिका की नौसेना ने १९४० में 'रेडियो डिटेक्शन ऐण्ड रेंजिंग' (radio detection and ranging) के लिये प्रयोग किया था। बाद में यह संक्षिप्त रूप इतना प्रचलित हो गया कि अंग्रेजी शब्दावली में आ गया और अब इसके लिये बड़े अक्षरों (कैपिटल) का इस्तेमाल नहीं किया जाता। इसकी खोज का श्रेय रॉबर्ट वाटसन वाट्ट को दिया जाता है।

## बाहरी कड़ियाँ
* "The Great Detective", 1946. Story of the development of radar by the Chrysler Corporation
* Christian Hülsmeyer and the early days of radar
* Radar: The Canadian History of Radar - Canadian War Museum
* Radar technology principles
* History of radar
* Radar invisibility with metamaterials
* Radar Research Center-Italy
* Early radar development in the UK
* Principles of radar target acquisition and weapon guidance systems
* Cloaking and radar invisibility
* The Secrets of Radar Museum
* 84th Radar Evaluation Squadron
* Radar
* EKCO WW II ASV radar units
* RAF Air Defence Radar Museum

श्रेणी:सूक्ष्मतरंग प्रौद्योगिकी
*
प्रेस की स्वतंत्रता

विभिन्न एलेक्ट्रॉनिक माध्यमों सहित परम्परागत रूप से प्रकाशित अखबारों को प्रदत्त अभिव्यक्ति की स्वतंत्रता को **प्रेस की स्वतंत्रता** कहा जाता है।

किन्तु इस समस्या का एक दूसरा पहलू भी है। दुनियाभर में मीडिया कार्पोरेट के हाथ में है जिसका एकमात्र उद्देश्य अधिक से अधिक फ़ायदा कमाना है। वास्तव में कोई प्रेस स्वतंत्रता है ही नहीं। बड़े पत्रकार मोटा वेतन लेते हैं और इसी वजह से वे फैंसी जीवनशैली के आदी हो गए हैं। वो इसे खोना नहीं चाहेंगे और इसलिए ही आदेशों का पालन करते हैं और तलवे चाटते हैं।

विभिन्न देशों की सरकारें भी विभिन्न कानून लाकर प्रेस पर काबू पाना चाहते हैं। उदाहरण के तौर पर भारत सरकार नें हाल ही में ऑनलाइन मीडिया वेबसाइट पर निगरानी रखने के लिए नया कानून पेश किया है। इसके तहत सरकार ऑनलाइन कुछ भी छपने पर नियंत्रण करना चाहती है।

कुँवर सुनील शाह युवा पत्रकार,दमोह
भारतीय संविधान में उल्लेख किया गया है कि भारतीय मीडिया पत्रकारों को उनके प्रेस स्वतंत्रता का अधिकार देते हुए वह निचले स्तर की आवाज ऊपर शासन प्रशासन तक पहुंचाने के लिए किया गया है और प्रेस को स्वतंत्रता दी गई है कि वह न्याय दिलाने का काम करें इसी माध्यम से मीडिया क्षेत्र को न्याय का चौथा स्तंभ कहा गया है क्योंकि जो दबे कुचले जिस को न्याय नहीं मिलता उन लोगों की है आवाज उठाकर अपनी मीडिया पत्रकार पत्र अखबारों में प्रकाशित करते हुए उनकी आवाज शासन प्रशासन तक पहुंचाई जाती है जिसके माध्यम से न्याय मिलता है

## सन्दर्भ

## इन्हें भी देखें
* इंटरनेट अभिवेचन
* खोजी पत्रकारिता
* अभिव्यक्ति की स्वतंत्रता
* भारत में अभिव्यक्ति की स्वतंत्रता
* सूचना-माध्यमों का संकेन्द्रण (media concentration )
* सूचना-माध्यमों की पारदर्शिता (Media transparency)

## बाहरी कड़ियाँ
* मीडिया और कानून 
* Risorse Etiche  Publish and translate articles of independent journalists
* the ACTivist Magazine 
* Banned Magazine, the journal of censorship and secrecy. 
* News and Free Speech - Newspaper Index Blog 
* Press Freedom
* OSCE Representative on Freedom of the Media
* MANA - the Media Alliance for New Activism
* IMH-Internationale Medienhilfe www.medienhilfe.org
* International Freedom of Expression Exchange- Monitors press freedom around the world
* IPS Inter Press Service  Independent news on press freedom around the world
* The Reporters Committee for Freedom of the Press
* Reporters Without Borders
* Doha Center for Media Freedom 
* World Press Freedom Committee 
* Student Press Law Center
* Freedom Forum 
* Union syndicale des journalistes CFDT

श्रेणी:पत्रकारिता
भारत में अभिव्यक्ति की स्वतंत्रता

भारतीय संविधान में स्वतंत्रता का अधिकार मूल अधिकारों में सम्मिलित है। इसकी 19, 20, 21 तथा 22 क्रमांक की धाराएँ नागरिकों को बोलने एवं अभिव्यक्ति की स्वतंत्रता सहित ६ प्रकार की स्वतंत्रता प्रदान करतीं हैं।
भाषण और अभिव्यक्ति की स्वतंत्रता भारतीय संविधान में धारा १९ द्वारा सम्मिलित छह स्वतंत्रता के अधिकारों में से एक है।

19(क) वाक् और अभिव्यक्ति की स्वतंत्रता 

19(ख) शांतिपूर्ण और निराययुद्ध सम्मेलन की स्वतंत्रता 

19(ग)संगम, संघ या सहकारी समिति बनाने की स्वतंत्रता 

19(घ)भारत के राज्य क्षेत्र में सर्वत्र अबाध संचरण की स्वतंत्रता 

19(ङ)भारत के राज्यक्षेत्र में सर्वत्र कही भी बस जाने की स्वतंत्रता 

19(छ)कोई भी वृत्ति, उपजीविका, व्यापार या कारोबार की स्वतंत्रता   

## इन्हें भी देखें
* भारतीय प्रेस परिषद

श्रेणी:नागरिक अधिकार
चबूतरा

200px|thumb|चबूतरा

गांव अथवा शहर में कोई एक ऐसा स्थान होता है, जो समथल जमिन में पत्थर अथवा ईँट की गोल चिनाई कर के कुछ उंचा बनाया जाता है और उसपर छांव युक्त पेड जैसै पिपल का पेड़, बरगद का पेड़, नीम का पेड़ इत्यादी पेड़ों को लगा दिया जाता है जिसे **चबूतरा** अथवा चौपाल कहा जाता है। गांव के लोग चबूतरे में जमा होकर विभिन्न कार्यक्रम जैसे पार्टी, गोष्ठी, मनोरंजन, छलफल इत्यादी कार्योँ के लिए उपयोग करते हें।

श्रेणी:समाज
वारता नदी

**वारता नदी** यूरोप की मुख्य नदियों में से एक है, जो पोलैंड और जर्मनी में होती हुई बहती है। इसका उद्गम कारपेथिऐन पर्वत से हुआ है। यह ओडर नदी की मुख्य सहायक नदियों में से एक है। जर्मनी में इस नदी को 'वारते' तथा पोलैंड में इसे 'वारता' कहते हैं। इसकी कुल लंबाई ५०० मील है। इस नदी में २५० मील तक नावें चलाई जा सकती हैं। ओडर नदी में इसका अंत हो जाता है।

श्रेणी:विश्व की नदियाँ
लेक वालेसा

**लेक वालेसा** (पोलिश वर्तनी : Lech Wałęsa) (जन्म : २९ सितम्बर १९४३) पोलैण्ड के राजनेता, ट्रेड-यूनियन संघटनकर्ता तथा मानवाधिकार कार्यकर्ता हैं। वे सॉलिडैरिटी (Solidarność) नामक ट्रेड-यूनियन के सह-संस्थापक थे। यह यूनियन सोवियत ब्लॉक की प्रथम स्वतंत्र ट्रेड-यूनियन थी। उन्हें सन् १९८३ में शान्ति का नोबेल पुरस्कार दिया गया। वे सन् १९९० से १९९५ तक पोलैण्ड के राष्ट्रपति रहे।

श्रेणी:पोलैंड के राष्ट्रपति
श्रेणी:राजनीतिज्ञ
श्रेणी:नोबल शांति पुरस्कार के प्राप्तकर्ता
वासरमान परीक्षण

**वासरमान प्रतिक्रिया** (Wassermann reaction) रुधिर परीक्षण की एक ऐसी प्रतिक्रिया है जिससे पता लगता है कि कोई व्यक्ति उपदंश रोग (सिफलिस) से आक्रांत है या नहीं। उपदंश रोग स्पाइरोकीट नामक दंडाणु से उत्पन्न होता है। इस प्रतिक्रिया का पता लगानेवाले जर्मन प्राध्यापक ऑगस्टवॉन वासरमान (१८६६-१९२५ ई.) थे जिन्होंने इस प्रतिक्रिया का १९०६ ई. में आविष्कार किया।

ऑगस्टवॉन वासरमान (फरवरी, सन्‌ १८६६ से मार्च, सन्‌ १९२५) ओषधि के जर्मन प्रोफेसर और अनुसंधानकर्ता थे ये डाक्टरी भी करते थे। ये बार्लिन-डेल्हम के कैसर विलहेल्म इंस्टिट्यूट में निदेशक हो गए थे। इन्होंने मेडिकल विषयों पर अनेक महत्व के लेख लिखे हैं। इन्हीं के नाम पर रुधिर की प्रतिकिया का नाम पड़ा, जो वासरमान प्रतिक्रिया के नाम से ज्ञात है। इस प्रतिक्रिया में रुधिर का परीक्षण किया जाता है जिससे पता लगता है कि रोगी उपदंश रोग से आक्रांत है या नहीं। उपदंश रोग एक दंडाणु स्पाइरोकीट से उत्पन्न होता है। उपदंशग्रस्त रोगी के रुधिर में एक प्रोटीन रहता है जिसे एंटीबॉडी कहते हैं। उपदंशग्रस्त मानव ऊतक के जलीय निष्कर्ष में यह एंटीबॉडी रहता है। इस प्रतिक्रिया का अनेक रोगियों के निदान में प्रयोगशालाओं में परीक्षण हुए हैं। यदि ठीक से यह परीक्षण किया जाए तो ९५ प्रतिशत रोगियों में रोग की पहचान हो जाती है।

यदि रोगी उपदंश से ग्रस्त है, तो उसके रुधिर में "एंटीबॉडी' बनता है जो रोगाणु का प्रतिरोध करता है। यदि रोगी उपदंश से आक्रांत है, तो उससे प्रतिक्रिया धनात्मक (+) होती है। यदि उपदंश से आक्रांत नहीं है, तो प्रतिक्रिया नकारात्मक होती है। यह प्रतिक्रिया शत-प्रति-शत निश्चित नहीं है। ९५% आक्रमण में यह धनात्मक प्रतिक्रिया देती है। इस प्रतिक्रिया में पर्याप्त सुधार हुए हैं और अब पता लगता है कि कुछ अन्य रोगों में भी इससे धनात्मक प्रतिक्रिया प्राप्त होती है। ऐसे रोग हैं कुष्ठ, कैंसर, मलेरिया, पुरातन कालाजार, निद्रारोग इत्यादि। अत: केवल वासरमान प्रतिक्रिया से उपदंश रोग होने की बात निश्चित रूप से नहीं कही जा सकती है। पर इस परीक्षण से यह पता अवश्य लगता है कि उपदंश से आक्रांत रोगी को आराम हो गया है या नहीं। आराम हो जाने पर क्रिया अवश्य ही ऋणात्मक होगी।

## बाहरी कड़ियाँ

श्रेणी:रक्त
श्रेणी:पैथोलोजी
वासुदेव महादेव अभ्यंकर

**वासुदेव महादेव अभ्यंकर** (जन्म १८६१, मृत्यु १९४३) सुप्रसिद्ध वैयाकरण तथा अनेक शास्त्रों के पारंगत विद्वान्‌। हिंदुस्थान की सरकार ने १९२१ में आपको "महामहोपाध्याय" की उपाधि से विभूषित किया। संकेतश्वर के शंकराचार्य जी ने भी उन्हें "विद्वद्रत्न" की पदवी प्रदान की।

सतारा के प्रसिद्ध विद्वान्‌ पंडित राजाराम शास्त्री गोडबोले उनके गुरु थे। इनके गुरु भास्कर शास्त्री अभ्यंकर उनके पितामह थे। उनके पिता की मृत्यु के बाद राजाराम शास्त्री ने उनका सारा भार अपने ऊपर ले लिया। न्यायमूर्ति महादेव गोविन्द रानडे ने उनकी विद्वत्ता को देखकर फर्ग्युसन कॉलेज में शास्त्री के पद पर उनकी नियुक्ति की। व्याकरण के साथ साथ वेदान्त, मीमांसा, साहित्य, न्याय, ज्योतिष आदि शास्त्रों में भी उन्होंने अपनी प्रतिभा का समान रूप में परिचय दिया। इन विषयों का अध्ययन, अध्यापन तथा लेखन आपका अव्याहत गति से चलता रहा।

अभ्यंकर की लेखनशैली बहुत ही मार्मिक, मौलिक तथा सरल है। ग्रंथों का स्तर ऊँचा है। संस्कृत में अनेक ग्रंथों पर उन्होंने टीकाएँ लिखी हैं। स्वंतत्र रचनाओं में अद्वैतामोदः, कायशुद्धिः, धर्मतत्वनिर्णयः, सूत्रान्तर, परिग्रह विचार आदि हैं। ब्रह्मसूत्र शांकरभाष्य तथा पातञ्जल महाभाष्य का मराठी अनुवाद भी उनकी कृतियाँ हैं। ये रचनाएँ आनन्दाश्रम, पुणे, तथा गायकवाड़ पौर्वात्य पुस्तकमाला (ओरियन्टल सिरीज) में प्रकाशित हैं।

वे मुंबई विश्वविद्यालय के एम. ए. के परीक्षक थे। पुणे की वेदशास्त्रोत्तेजक सभा को भी उनकी सहानुभूति प्राप्त थी। जिस विद्वत्परंपरा में उनका निर्माण हुआ था वह महान्‌ थी। इसी परंपरा में प्रो॰ कीलहार्न, बाल सरस्वती रानडे तथा गंगाधरशास्त्री तेलंग हुए थे। उनकी शिष्य परंपरा में पं॰ रंगाचार्य रेड्डी, शंकरशास्त्री मारुलकर, गणेशशास्त्री गोडबोले, सिद्धेश्वरशास्त्री चित्राव आदि प्रसिद्ध विद्वान्‌ हुए हैं।

## इन्हें भी देखें
*काशिनाथ वासुदेव अभ्यंकर

## सन्दर्भ

## बाहरी कड़ियाँ

श्रेणी:वैयाकरण
अन्नपूर्णा (सुपर कम्प्यूटर)

**अन्नपूर्णा** भारत का ७वां सबसे तेज हाइ परफॉरमेंस कंप्यूटेशन (एचपीसी) वाला कम्प्यूटर है जिसमें १.५ टेरा बाइट की मेमोरी तथा 30 टेराबाइट का स्टोरेज स्पेस है। इस कम्प्यूटर का उपयोग सिम्यूलेशन तथा अंकगणितीय गणना के लिए किया जा सकता है। चेन्नई के इंस्टीच्यूट ऑफ मैथमेटिकल साइंसेज ने इसका अनावरण किया है।

## इन्हें भी देखें
* सुपर कम्प्यूटर
* परम (सुपर कम्प्यूटर)

## सन्दर्भ

श्रेणी:कंप्यूटर
वासुदेव वामन शास्त्री खरे

**वासुदेव वामन शास्त्री खरे** (जन्म सं. १८५८, मृत्यु सं. १९२४) प्रसिद्ध शिक्षाविद तथा इतिहासकार थे।

## परिचय
इनका जन्म कोंकण के गुहागर नामक गाँव में हुआ थे। प्रारंभिक शिक्षा वहीं पर प्राप्त करने के बाद सतारा में आपने अनंताचार्य गजेंद्रगडकर के पास संस्कृत का विशेष अध्ययन किया। उसके बाद पूना के न्यू इंग्लिश स्कूल में संस्कृत के अध्यापक के रूप में उनकी नियुक्ति उनके जीवन की महत्वपूर्ण घटना थी। यहीं पर लोकमान्य तिलक के साथ उनका परिचय और दृढ़ स्नेह हुआ। "केसरी" और "मराठा" से उनका संबंध उनके जन्म से ही था। तिलक जी की प्रेरणा से वे मिरज के नए हाई स्कूल में संस्कृत के अध्यापन का काम करने लगे। यहीं उन्होंने ३० वर्षों तक विद्यादान का कार्य किया, यहीं पर अंग्रेजी भाषा का अध्ययन किया तथा इतिहास अन्वेषण के प्रति रुचि यहीं पर उनमें उत्पन्न हुई थी। लगभग २७ वर्षों तक पटवर्धन दफ्तर के अमूल्य ऐतिहासिक साधनों का अध्ययन कर "ऐतिहासिक लेखसंग्रह' के रूप में उसे उन्होंने महाराष्ट्र को दिया।

बचपन से ही वे कविता किया करते थे। "यशवंतराव" नामक एक महाकाव्य की उन्होंने रचना की थी। संस्कृत पढ़ाते समय संस्कृत श्लोकों का समवृत्त मराठी अनुवाद अपने विद्यार्थियों को सुनाते थे। शिक्षक के रूप में वे बहुत अनुशासनप्रिय थे। वे नाटककार भी थे। गुणोत्कर्ष, तारामंडल, उग्रमंडल आदि अनेक ऐतिहासिक नाटकों की उन्होंने रचना की। इसके अतिरिक्त नाना फणनवीस चरित्र, हरिवंशाची बखर, इचल करंजी चा इतिहास, मालोजी व शहाजी, उनकी विशेष प्रसिद्ध पुस्तकें हैं।

परंतु उनकी कीर्ति इतिहास के प्रति सेवाओं के कारण चिरंतन है। उनके "ऐतिहासिक लेख संग्रह' में १७६० से १८०० तक के मराठों के इतिहास की विवेचना है। रसिक और विद्वान होने के नाते उनसे इतिहास के संबंध में अनेक नई बातें लोगों को सुनने को मिलती थीं। उनका अधिकतर जीवन गरीबी में बीता। उन्होंने बिना किसी की आर्थिक सहायता के अपने ही पैरों पर खड़े होकर श्रेष्ठ इतिहास अन्वेषक और ग्रंथकार के रूप से कीर्ति प्राप्त की थी। इन परिस्थितियों में लगभग तीन दशाब्दियों तक इतिहासअन्वेषण का जो ठोस और सुव्यवस्थित कार्य उन्होंने किया वह किसी भी उच्च कोटि के विद्वान्‌ के लिए अभिमानास्पद है। उनकी विवेचनाशक्ति तथा सारग्रहण करने की क्षमता अद्भत थी। ठोस और बृहत्‌ आधार पर वे अपने मतों का स्थिर करते थे इसीलिए वे अकाट्य और अबाधित रहते थे। इस सुदीर्ध परिश्रम को उनका शरीर न सह सका। वे तपेदिक से पीड़ित हो गए और ११ जून १९२४ को मिरज में उनका देहांत हुआ।

श्रेणी:इतिहासकार
श्रेणी:महाराष्ट्र
बोबे का विंसेंट

right|thumb|250px|मध्यकालीन विश्वकोशकार '''बोबे का विंसेंट'''
**बोबे का विंसेंट** (Vincent of Beauvais) (सन् 1190 – 1264?), मध्यकालीन विश्वकोशकार। जन्मतिथि और स्थान के बारे में निश्चित रूप से कहना कठिन है। अगर उसका देहांत सन्‌ १५६४ में हुआ माना जाए तो उसकी कृतियों को देखते हुए निश्चय ही उसके जन्म का वर्ष ११९० होना चाहिए। जीवनचरित्‌ के बारे में भी कोई विशेष बातें मालूम नहीं। किसी समय वह पेरिस के नजदीकी स्थान पर एक धर्मसंस्था में शिक्षक था। 

उसकी महत्वपूर्ण कृति है **स्पेकुलम मेजस** (Speculum Maius अर्थात the main encyclopedia)। इसके तीन भाग हैं जिनमें उसकी महत्वपूर्ण कृति है स्पेकुलम मेजस। इसे तीन भाग हैं जिनमें उसने अपने समय तक ज्ञात सभी ज्ञान विज्ञान संबंधी बातों का समावेश किया हैं। पहला खंड विश्व के बारे में है जिसके ३२ भागों और ३७१८ अध्यायों में उसने यूरोप के प्राकृतिक इतिहास से सबंधित समस्त उपलब्ध ज्ञान का आकलन किया है। अध्येताओं की दृष्टि से इस पुस्तक का बहुत बड़ा महत्व है। यंत्रविधि, दार्शनिक समस्याएँ, राजनीति और सैन्यसंचालन से लेकर गणित तक इसमें शामिल है। गणित के अंतर्गत भी विंसेट ने वज़न, माप, ज्यामिति, खगोल, सामुद्रिक और यहाँ तक कि संगीत का भी विवेचन किया है। ध्यान देने की बात है कि इस पुस्तक में वह अरबी अंकों से परिचित मालूम होता है क्योंकि इसका उल्लेख इस रूप में उसने कहीं नहीं किया है। इसके अंतिम भाग में अध्यात्मवाद, पुराण, बाइबिल आदि से लेकर सेंट विक्टर बंधु तक का जिक्र किया है। 

इस विशाल ग्रंथ का दूसरा खंड है सिद्धांत संबंधी। पर यह काफी अंशों में पहले खंड के उपसंहारात्मक अंशों की ही व्याख्या पेश करता है। इतिहास विषयक उसका अंतिम खंड ३७९३ अध्याय में लिखा गया है जिसमें सृष्टिरचना से लेकर सेंट लुई के धर्मयुद्ध तक का विस्तृत इतिहास समाविष्ट है। पूरी तरह मौलिक अथवा सैद्धांतिक दृष्टि से पूर्ण भले ही न हो यह कृति, लेकिन संकलन की अगाध क्षमता और सामग्री के वर्गीकरण में हुए परिश्रम की कल्पना करते हुए विसेंट की इस देन को सराहनीग कहा जाएगा। ६ शताब्दियों के बाद अनेक विद्वानों ने मिलकर जिस काम को हाथ में लिया, उसे उसने अकेले निभाया यह साधारण बात नहीं हैं।

## सन्दर्भ
श्रेणी:फ्रांसीसी विश्वकोशकार
दीमक

**दीमक** (Termites) एक सामाजिक कीट है। इसकी कई जातियाँ हैं जो **इसोप्टेरा** (Isoptera) नामक जीववैज्ञानिक उपगण की सदस्य हैं। पहले यह समझा जाता था कि दीमक तिलचट्टों (कॉकरोच) से बिलकुल भिन्न हैं लेकिन वर्गानुवंशिक अध्ययन से पता चला है कि दीमक का क्रमविकास तिलचट्टों से ही हुआ है। इसलिए अब दीमक और तिलचट्टे दोनों को ब्लाट्टोडेया (Blattodea) नामक गण में सम्मिलित माना जाता है। दीमक हल्के पीले या भूरे रंग के कोमल कीट होते हैं। निवह अर्थात कॉलोनी में रहने वाले यह कीट सुव्यवस्थित जातियाँ या बहुरूपता (polymorphism) प्रदर्शित  करते हैं। एक कॉलोनी में हजार से लेकर लाखों तक सदस्य पाए जा सकते हैं।

## विवरण
प्रत्येक कॉलोनी में सैनिक कीट, कामगर या वर्कर कीट, निम्फ, तथा दोनों लिंगो के प्रजननशील सदस्य होते हैं। श्रमिक कीट बाम्बी या नेस्ट का निर्माण करते हैं। दीमक के आवासों में न केवल रहने का सुरक्षित प्रबंध होता है, बल्कि जल सरंक्षण की भी व्यवस्था होती है। दीमकों का प्रमुख आहार लकड़ी है। इनके जबड़े लकड़ी को काटने में सक्षम होते है। यह सेल्यूलोस व लिग्निन जैसे पदार्थों का पाचन कुछ सहजीवी प्रोटोजॉन्स की सहायता से कर लेते हैं। मनुष्य के लिए दीमक एक दुसाध्य पीड़क (pest) हैं। कुछ देशों में कुछ कबीलाई लोग दीमक को चाव से खाते हैं। दीमक की बाम्बी को स्वच्छ मीठे जल की उपस्थिति का द्योतक माना जाता है। भारत की "वृहत्संहिता" में वरहमिरि 507AD-587 AD ने इसका वर्णन किया है। हाल के जैव विकासीय इतिहास या फाइलोजेनेटिक अध्ययनों से संकेत मिलता है कि वे जुरासिक या ट्रायासिक के दौरान तिलचट्टे के करीब पूर्वजों से विकसित हुए थे। हालांकि, पहले दीमक संभवतः परमियन या कार्बोनिफ़ेरस के दौरान उभरे। इनकी लगभग 3,106 प्रजातियों के बारे में बताया गया है। दीमक मुख्य रूप से उष्णकटिबंधीय और उप-उष्णकटिबंधीय क्षेत्रों में लकड़ी और पादप पदार्थों का पुन: उपयोग करने वाले अत्यधिक पारिस्थितिक महत्व के कीट हैं।

## इन्हें भी देखें
* तिलचट्टा (कॉकरोच)
* ब्लाट्टोडेया

## सन्दर्भ

*
श्रेणी:घरेलू नाशी कीट
श्रेणी:संस्कृति में कीट
श्रेणी:सहजीवन

श्रेणी:कीट
के एम मैथ्यू

**के एम मैथ्यू** (२ जनवरी १९१७ - ०१ अगस्त २०१०) भारत के प्रसिद्ध पत्रकार थे। वे मलयल मनोरमा नामक मलयालम पत्र के सम्पादक थे।

## बाहरी कड़ियाँ
* मिडिया के अगुआ श्री मैथ्यू का निधन

श्रेणी:भारतीय पत्रकार
उत्तराखण्ड की अर्थव्यवस्था

**उत्तराखण्ड की अर्थव्यवस्था** मुख्यतः कृषि आधारित है और राज्य की ९०% जनसंख्या कृषि कार्यों में लगी हुई है। उत्तराखण्ड का सकल घरेलू उत्पाद वर्ष २००४ के लिए वर्तमान मूल्यों के आधार पर अनुमानित २८०.३२ अरब रुपए (६ अरब डॉलर) था। उत्तर प्रदेश से अलग होकर बना यह राज्य, पुराने उत्तर प्रदेश के कुल उत्पादन का ८% उत्पन्न करता है।

उत्तराखण्ड, खनिजों जैसे चूनापत्थर, रॉक फॉस्फेट, डोलोमाइट, मैग्नेसाइट, कॉपर ग्रेफाइट, सोप स्टोन, जिप्सम इत्यादि के मामले में एक धनी राज्य है। यहाँ पर लघु-उद्योगों की संख्या ४१,२१६ है और कुल सम्पत्तियाँ ३.०५५८ अरब रुपये है। इसके अतिरिक्त यहाँ १९१ बड़े स्तर के उद्योग भी हैं जिनका कुल लाभ २६.९४६६ अरब रुपये के लगभग है। अधिकान्श उद्योग वनाधारित हैं। २००३ की औद्योगिक नीति के कारण, जिसमें यहाँ निवेश करने वाले निवेशकों को कर राहत दी गई है, यहाँ पूँजी निवेश में उल्लेखनीय वृद्धि हुई है। सिडकुल, उतराखण्ड औद्योगिक विकास निगम, ने राज्य के दक्षिणी छोर पर सात औद्योगिक भूसंपत्तियों की स्थापना की है, जबकि ऊचले स्थानों पर दर्जनों पनबिजली बाँधों का निर्माण चल रहा है।

आर्थिक सर्वेक्षण २०२१-२०२२ के अनुसार उत्तराखंड की विकास दर ६.१३ प्रतिशत रही तथा अर्थव्यवस्था के आकार में ८ प्रतिशत की बढ़ोतरी हुई। २०२०-२०२१ में प्रचलित भावों पर राज्य सकल घरेलू उत्पाद२,५३,८३२ करोड़ रहने का अनुमान है।

श्रेणी:उत्तराखण्ड की अर्थव्यवस्था